তিনি বলেন, যেকোনও অভিযান পরিচালনায় আইনশৃংখলা পরিস্থিতি যাতে নিয়ন্ত্রণের বাইরে না যায় সেজন্য পুলিশ চেয়ে আবেদন করার নিয়ম রয়েছে। এছাড়া সংশ্লিষ্ট এলাকার থানা পুলিশকে বিষয়টি জানানোর নিয়ম রয়েছে। তবে বৃহস্পতিবারের অভিযানের বিষয়ে আগেভাগে পুলিশকে কিছুই জানানো হয়নি বলে তিনি অভিযোগ করেন। পরে খবর পেয়ে তিনি ফোর্স নিয়ে ঘটনাস্থলে ছুটে যান এবং পরিস্থিতি নিয়ন্ত্রণে আনেন। ছাত্রলীগের দুই নেতার অস্ত্র প্রদর্শন ও গুলী ছোড়ার বিষয়ে ওসি রফিকুল ইসলাম বলেন, পরিস্থিতি নিয়ন্ত্রণে আসার পর তিনি থানায় ফিরে এ ব্যাপারে সাধারণ ডায়েরি করেন।